ยิ่งลักษณ์ เดินทางฟังสืบพยานโจทก์คดีจำนำข้าว
วันนี้ (15 ม.ค.2559) ศาลฎีกาแผนกคดีอาญาของผู้ดำรงตำแหน่งทางการเมือง เปิดนัดไต่ส่วนนัดแรก ในคดีที่อัยการสูงสุด เป็นโจทก์ ยื่นฟ้อง น.ส.ยิ่งลักษณ์ ชินวัตร เป็นจำเลย ในการทำผิดต่อตำแหน่งหน้าที่ราชการตามประมวลกฎหมายอาญา มาตรา 157 และ พ.ร.บ. ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 มาตรา 123/1 กรณีปล่อยปละละเลยให้เกิดการทุจริตในโครงการรับจำนำข้าว โดยวันนี้จะเป็นการไต่สวนพยานอัยการโจทก์วันแรก จำนวน 4 ปาก ประกอบด้วย นายนิพนธ์ พัวพงศกร อดีตประธานสถาบันวิจัยเพื่อการพัฒนาประเทศไทย (TDRI) พยานที่เป็นสื่อมวลชน นายประจักษ์ บุญยัง รองผู้ว่าการตรวจเงินแผ่นดิน และนายจิรชัย มูลทองโร่ย อดีตรองปลัดสำนักนายกรัฐมนตรีผู้สื่อข่าวรายงานว่า เมื่อเวลา 09.13 น. น.ส.ยิ่งลักษณ์ ได้เดินทางมาถึงศาลฎีกาฯ เพื่อรับฟังการไต่สวนในครั้งนี้ โดยมีมวลชนจำนวนหนึ่งมามอบดอกไม้ให้กำลังใจhttps://www.youtube.com/watch?v=yc6MgmtnDxY
ศาลฎีกาแผนกคดีอาญาของผู้ดำรงตำแหน่งทางการเมือง เปิดไต่สวนคดีทุจริตในโครงการรับจำนำข้าว นัดแรกวันนี้ 
จำนำข้าว,ยิ่งลักษณ์ชินวัตร,ศาลฎีกาแผนกคดีอาญาของผู้ดำรงตำแหน่งทางการเมือง,ข่าวการเมือง,ข่าว9.00